ত্ৰিপুৰা বিজেপিৰ সভাপতিয়ে ৰাজ্যখনৰ মুখ্য মন্ত্ৰীয়ে ভোট দিলেও ভোটটো বিজেপিলৈকে যাব বুলি মুকলিকৈ কৈ ফুৰাৰ পৰতে ৰাজ্যখনৰ এক ইভিএম প্ৰদৰ্শনীৰ সময়ত দিয়া পৰীক্ষামূলক সকলো ভোট বিজেপিত পৰিছে।
আনকি ৱি ৱি পি এ' টি মেচিনটো একে ঘটনাই ঘটিছে।
মঙলবাৰে এই গুৰুতৰ অভিযোগ উত্থাপন কৰিছে ৰাজ্যখনত শাসনাধিষ্ঠিত চি পি আই (এম) দলে।
নেতাজনে কয় যে ৰাজ্যিক বিজেপিৰ সভাপতিয়ে মুখ্য মন্ত্ৰীয়ে ভোট দিলেও ভোটটো বিজেপিলৈকে যাব বুলি মুকলিকৈ কৈ ফুৰা অৱস্থাত এনে ঘটনাক সাধাৰণ কথা বুলি উৰাই দিব নোৱাৰি।
চি পি আই (এম)ৰ নেতাসকল মিলিত হৈ বিষয়টো ৰাজ্যৰ মুখ্য নিৰ্বাচনী বিষয়া শ্ৰীৰাম তৰানিকান্তিৰ দৃষ্টিগোচৰ কৰে।
নিৰ্বাচনী বিষয়াগৰাকীয়ে চি পি আই (এম)ৰ প্ৰতিনিধি দলটোক আশ্বাস দিয়ে যে সকলো বিসংগতিপূৰ্ণ মেচিন সম্পূৰ্ণৰূপে পৰীক্ষা কৰা হ'ব আৰু দৰকাৰ হ'লে সিবোৰ বদলাই দিয়া হ'ব।
পিছত মুখ্য নিৰ্বাচনী বিষয়া গৰাকীয়ে মেচিনসমূহত বিসংগতি থকাৰ কথা স্বীকাৰ কৰে আৰু কয় যে মেচিনসমূহত তাঁৰ কিছুমানৰ বেঠিক সংযোগৰ বাবে এই ঘটনা ঘটিছিল।
বিষয়াগৰাকীয়ে কয় যে ইণ্টাৰনে'ট সংযোগ নোহোৱা এই মেচিনসমূহত হেকিং হ'ব নোৱাৰে।
তেওঁ জনায় যে স্বচ্ছ প্ৰক্ৰিয়াৰে মুক্ত আৰু নিকা নিৰ্বাচন অনুষ্ঠিত কৰা বাবে নিৰ্বাচন আয়োগে সকলো ব্যৱস্থা ল'ব।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
